laion/Wikipedia-Exotic huggingface dataset:
গামারি

গামারি (বৈজ্ঞানিক নাম Gmelina arborea) (ইংরেজি: Chandahar Tree, Cashmere Tree, Comb Teak, White Teak ইত্যাদি) পরিবার Lamiaceae।এছাড়াও বাংলা নাম গামার, গাম্বার, গাম্ভারী, গাম্ভারি। আদিবাসি নাম হিসাবে গাম্ভার, বল-কোবাক(গারো), রামানি (মগ), রেমেনিবা (মারমা), গামারি গাছ (তঞ্চঙ্গা), আব্বেই(খুমি)। গামারি-ফঙ(মান্দি)বলা হয়। গামারি সবুজ ও ঘন বিশিষ্ট একটি বৃক্ষ,ভারতবর্ষের গাছ। এই গাছ অনেক ঔষধি গুণসম্পন্ন। গামারি একটি দ্রুত বর্ধনশীল গাছ। লম্বা গড়নে ১৫ থেকে ২০ মিটার উঁচু হয়। পত্রমোচী গাছ, প্রশাখা ও কুঁড়ি রোমশ। বাকল সাদাটে। পাতা তাম্বুলাকৃতি, ১০ থেকে ২০ সেমি লম্বা। উপরে উজ্জ্বল সবুজ,নিচে পান্ডুর,বোটা ৬ থেকে ১০ সেমি লম্বা। শীতে পাতা ঝরে। এটি অত্যধিক খরা সহনশীল। বাংলাদেশসহ দক্ষিণপূর্ব এশিয়ায় জন্মে। ভারতের আসাম, দক্ষিণ বিহার, উড়িষ্যা, ও পশ্চিমবঙ্গের উত্তরাঞ্চল সংলগ্ন এলাকায় এ গাছ হয়। বসন্ত কালে পাতাহীন ডালে ডালে দেখা যায় গাঢ় হলুদ বরণ ফুল।ফুলের অনেক মিষ্টি গন্ধ, ফুল ৩ থেকে ৩.৫ সেমি লম্বা, ২ ভাগে বিভক্ত। এর পুষ্পমধু ভোমরাদের খুবই প্রিয়। গামারির ফল দেখতে গোলাকার। ৩ সেমি চওড়া, শাঁসাল, পাকলে হালকা হলুদ হয়। গামার গাছের কাঠ থেকে পাঁচ ধরনের উপাদান (যেমনঃ জিমেলিনল, বিটা-সিটোস্টেরল) পাওয়া গেছে যা পলিপোর মাসরুম Trametes versicolor এর বিরুদ্ধে ছত্রাকনাশক হিসেবে কাজ করে। এটি ঔষধিসমৃদ্ধ এক ভেষজ উদ্ভিদ। কটুতিক্ত রস, গুরুপাক, উষ্ণবীর্য, কফ ও ত্রিদোষনাশক, বিষদোষ দাহ, জ্বর তৃষ্ণা ও রক্তদোষনাশক। এর ছাল ও কাঠে আছে অনেক তিক্ত পদার্থ ও স্থেরোল। পাতার রসে আছে জীবাণুনাশক শক্তি। গণোরিয়া ও বেশ কিছু চর্মরোগে ব্যবহার করা হয়। শিকড় কৃমিনাশক ও কুষ্ঠরোগে উপকারী। http://www.theplantlist.org/tpl/record/kew-91180 দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ২২, আইএসবিএন ৯৮৪-০৭-৪৪১২-৭ Antifungal activity of constituents from the heartwood of Gmelina arborea: Part 1. Sensitive antifungal assay against Basidiomycetes. F. Kawamura, S. Ohara and A. Nishida, Holzforschung, June 2005, Volume 58, Issue 2, Pages 189–192, ডিওআই:10.1515/HF.2004.028
চ্যানেল এস

চ্যানেল এস্‌ (Channel S) পূর্ব লন্ডন থেকে সম্প্রচারিত একটি বাংলা টিভি চ্যানেল। এটি মূলত যুক্তরাজ্যের বাংলাভাষী অভিবাসীদের উদ্দেশ্যে সম্প্রচার হয়।
ডুলিচাঁপা

ডুলিচাঁপা বৈজ্ঞানিক নাম: Magnolia pterocarpa ইংরেজি: Wild Magnolia সংস্কৃত: নাগ চম্পক। এটি হচ্ছে Magnoliaceae পরিবারের Magnolia গণের এক প্রকার উদ্ভিদ। ভারতে হিমালয় সংলগ্ন এলাকা, নেপাল, আসাম, বাংলাদেশের খাসিয়া পাহাড় সংলগ্ন সিলেটে ও চট্টগ্রামের পাহাড়ে এই গাছ প্রচুর জন্মে। বাংলাদেশের সমতল ভূমিতেও এই গাছ অল্প বিস্তর দেখা যায়। এই গাছ ১০ থেকে ১৫ মিটার উঁচু হয়। এই গাছের ডালের বিপরীত দিকে অযুগ্ম পাতা থাকে। এটি চিরসবুজ , গোল মাথা, পত্রনিবিড় গাছ। পাতা বড় ২০ থেকে ৪০ সেমি লম্বা, গাঢ় সবুজ রঙের, বোঁটার দিক সরু। কাণ্ডের শীর্ষে একক ভাবে এর ফুল ফোটে। ফুলের রঙ সাদা এবং সুগন্ধময়। ফুলের আকার বেশ বড়। ৫-৮ সেমি চওড়া , বোঁটা পুরু। এর বহির্বাস পাপড়িতে ঢাকা থাকা। ফুল যত বড় হয়, এর পাপড়ি গুলো খসে পড়ে। প্রস্ফুটিত ফুলে ৯টি পুরু এবং নরম পাপড়ি থাকে। এই ফুলে অনেক পুংকেশর থাকে। পুংকেশেরের অগ্রভাগ নীল বর্ণের হয়। বসন্ত ও গ্রীষ্মের শুরুতে এই গাছে ফুল ফোটে। এর ফল বেশ বড় হয়। ফলগুলো লম্বায় প্রায় ১৬ ইঞ্চি এবং পরিধিতে ৭-৮ ইঞ্চি হয়। এর বীজ পাকা কমলালেবুর মতো লালচে হয়। ফলে ১টি বা ২টি বীজ থাকে। বীজের রঙ কমলা, আকার ত্রিকোণাকার। কখনো কখনো বীজের আকার গোলাকারও হয়। বীজগুলোতে তেল থাকে। ফল ধরার সময় জুন মাস। এই গাছের ছাল এবং বাকল বাত রোগ নিরাময়ের জন্য ব্যবহার করা হয়। Roskov Y., Kunze T., Orrell T., Abucay L., Paglinawan L., Culham A., Bailly N., Kirk P., Bourgoin T., Baillargeon G., Decock W., De Wever A., Didžiulis V. (ed) (২০১৪)। "Species 2000 & ITIS Catalogue of Life: 2014 Annual Checklist."। Species 2000: Reading, UK.। সংগ্রহের তারিখ ২৬ মে ২০১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) "World Checklist of Selected Plant Families: Royal Botanic Gardens, Kew"। wcsp.science.kew.org। ২০২১-০৬-০৫ তারিখে মূল থেকে আর্কাইভ করা। সংগ্রহের তারিখ ২০২১-০৬-০৫।  দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ২৫, আইএসবিএন ৯৮৪-০৭-৪৪১২-৭
ইয়াসপার সিলেসেন

ইয়াসপার সিলেসেন (জন্মঃ ২২ মার্চ ১৯৮৯) লা লীগার দল ভালেনসিয়া ও নেদারল্যান্ডস জাতীয় দল এর হয়ে গোলরক্ষক হিসেবে খেলেন। তার ফুটবলের হাতেখড়ি হয় নেদারল্যান্ডের ক্লাব প্রথমে দে ত্রেফার্স ও পরে এনইসি এর একাডেমীতে। তার পেশাদার জীবন শুরু হয় এনইসি এর হয়ে ২০১০ সালে। ২০১১ সালে তিনি নেদারল্যান্ডের আয়াক্স ক্লাবে যোগ দেন। ২০১৬ সালের অগাস্টে তিনি ১ কোটি ৩০ লক্ষ ইউরোর বিনিময়ে বার্সেলোনায় যোগ দেন। তিন মৌসুম বার্সেলোনায় দ্বিতীয় পছন্দের গোলরক্ষক হিসেবে কাটানোর পর ২০১৯ সালে সিলেসেন ৩ কোটি ৫০ লক্ষ ইউরোর বিনিময়ে আরেক স্পেনীয় ক্লাব ভালেনসিয়াইয় যোগদান করেন। ২০১১ সালে তিনি নেদারল্যান্ডস জাতীয় দল এ ডাক পান। ২০১৩ সালে ইন্দোনেশিয়ার বিপক্ষে তার জাতীয় দলে অভিষেক হয়। ২৫ মে ২০১৯ পর্যন্ত হালনাগাদকৃত। ৯ জুন ২০১৯ পর্যন্ত হালনাগাদকৃত। আয়াক্স এরেদিভিসিয়ে (৩): ২০১১-১২, ২০১২-১৩, ২০১৩-১৪ ইয়োহান ক্রুইফ শিল্ড (১): ২০১৩ বার্সেলোনা লা লিগা: ২০১৭-১৮, ২০১৮-১৯ কোপা দেল রে: ২০১৬-১৭, ২০১৭-১৮ স্পেনীয় সুপার কাপ: ২০১৮ নেদারল্যান্ডস ফিফা বিশ্বকাপ: তৃতীয় স্থানঃ ২০১০ উয়েফা নেশনস লীগ: রানার-আপঃ ২০১৮-১৯ গেল্ডারল্যান্ট বর্ষসেরা খেলোয়াড়ঃ ২০১১ জিলেট বর্ষসেরা খেলোয়াড়ঃ ২০১৪ আয়াক্স বর্ষসেরা খেলোয়াড়ঃ ২০১৫, ২০১৬ "Netherlands – J. Cillessen – Profile with news, career statistics and history – Soccerway"। soccerway.com।  "Jasper Cillessen"। espnfc.com।  "Jasper Cillessen Voetbal International profile"। Voetbal International। ১৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬।  "Speler: Jasper Cillessen"। onsoranje.nl।  "Jasper Cillessen"। European Football। সংগ্রহের তারিখ ৪ জুন ২০১৬।
নিধান বা ভিত্তি

অঙ্কসমূহের অবস্থানের ভিত্তিতে সংখ্যা লেখার একটি পদ্ধতিতে শূন্যসহ ঠিক কী সংখ্যক স্বতন্ত্র অঙ্ক ব্যবহৃত হয় সেই সংখ্যাকে ঐ সংখ্যাপদ্ধতিটির ভূমি বা নিধান অথবা মূল (ইংরেজি: radix বা base) বলা হয়। উদাহরণস্বরূপ, দশমিক পদ্ধতিতে ০, ১, ২, ৩, ৪, ৫, ৬, ৭, ৮ ও ৯ এই দশটি অঙ্ক ব্যবহৃত হওয়ায় এর ভূমি বা নিদান হলো ১০। আবার দ্বিমিক সংখ্যাপদ্ধতিতে ভূমি হলো ২ এবং এর অঙ্কসমূহ হলো ০ ও ১। ১ আধারযুক্ত সংখ্যা প্রণালী (Unary numeral system)র বাইরে যে কোনো ভূমির সংখ্যা প্রণালীতে ভূমিটিকে "১০" দ্বারা বোঝানো হয়। উদাহরণস্বরূপ, দশমিক প্রণালীতে দশকে "১০" দ্বারা বোঝানো হয়, অন্যদিকে, দ্বৈত প্রণালীতে দুইকে "১০" দ্বারা বোঝানো হয়। এতে মূল কে বীজগাণিতীক সমীকরণ ইত্যাদির মূলক বোঝানো হয় না। মূলসমূহ সাধারণত স্বাভাবিক সংখ্যা হয় যদিও কোনো কোনো ক্ষেত্রে ঋণাত্মক অখণ্ড সংখ্যা এবং অবীজীয় সংখ্যাও মূল হিসাবে নেওয়া হয়। 398 সংখ্যাটিকে 13 ভূমির সংখ্যায় বোঝানো হয়, তবে দশমিক প্রণালীতে ইহা 3 × 13 2 + 9 × 13 1 + 8 × 13 0 {\displaystyle 3\times 13^{2}+9\times 13^{1}+8\times 13^{0}} কে বোঝাবে, অর্থাৎ দশমিক প্রণালীতে এর মান হবে 632 । সাধারণভাবে, যদি b > 1 হয়, তবে b ভূমির একটা সংখ্যা d 1 … d n {\displaystyle d_{1}\ldots d_{n}} য দশমিক প্রণালীতে d 1 b n − 1 + d 2 b n − 2 + ⋯ + d n b 0 {\displaystyle d_{1}b^{n-1}+d_{2}b^{n-2}+\cdots +d_{n}b^{0}} বোঝাবে, যাতে 0 ≤ d i < b {\displaystyle 0\leq d_{i}<b} । নিধান/ভূমির তালিকা "Base"। mathworld। সংগ্রহের তারিখ ডিসেম্বর ২৯, ২০১২।
আনিতা ওদারজিক

আনিতা ওদারজিক (পোলীয় উচ্চারণ: [aˈnita vwɔˈdart͡ʂɨk]; জন্ম: ৮ আগস্ট, ১৯৮৫) রাবিজ এলাকায় জন্মগ্রহণকারী বিখ্যাত পোলীয় প্রমিলা হাতুড়ি নিক্ষেপক। হাতুড়ি নিক্ষেপ প্রতিযোগিতার ইতিহাসে প্রথম মহিলা ক্রীড়াবিদ হিসেবে ৮০ মিটারের অধিক দূরত্ব অতিক্রম করার গৌরবগাঁথা রচনা করেন তিনি। এছাড়াও, ৮২.২৯ মিটার দূরত্ব অতিক্রম করে বর্তমান বিশ্বরেকর্ডের অধিকারীনি। তাকে সর্বকালের সেরা হাতুড়ি নিক্ষেপক হিসেবে গণ্য করা হয়ে থাকে। ২০০৭ সালে ওদারজিক তার প্রথম জাতীয় অনূর্ধ্ব-২৩ প্রতিযোগিতায় অংশ নিয়ে বিজয়ী হন। ফলশ্রুতিতে ২০০৭ সালের ইউরোপীয় অনূর্ধ্ব-২৩ অ্যাথলেটিক্স চ্যাম্পিয়নশীপে খেলার যোগ্যতা অর্জন করেন। কিন্তু বাছাইপর্বের বাঁধা ডিঙ্গুতে পারেননি। ২০০৮ সালের অলিম্পিক গেমসের হাতুড়ি নিক্ষেপ বিষয়ে ষষ্ঠ স্থান দখল করেন। ২০০৮ সালের বিশ্ব অ্যাথলেটিক্সের চূড়ান্ত পর্বে খেলার যোগ্যতা অর্জন করেন ও ব্রোঞ্জপদকের সন্ধান পান। পরের বছর ২০০৯ সালের ইউরোপীয় দলগত চ্যাম্পিয়নশীপে অংশ নেন ও বড় ধরনের আন্তর্জাতিকে প্রতিযোগিতায় প্রথমবারের মতো স্বর্ণপদক লাভ করেন। ৩০ মে, ২০০৯ তারিখে বায়ালা পডলাস্কায় ৭৬.২০ মিটার নিক্ষেপ করে নিজস্ব সেরা দক্ষতা প্রদর্শন করেন। গোল্ডেন স্পাইক অস্ত্রাভায় ৭৬.৫৯ মিটার দূরত্ব পাড় করে নিজের রেকর্ডকে আরও উত্তরণ ঘটান। ২০০৯ সালের বিশ্বঅ্যাথলেটিক প্রতিযোগিতার পূর্বে কটবাসে অনুষ্ঠিত জাতীয় প্রতিযোগিতায় রেকর্ড ভঙ্গ করেন। ৭৭.২০ মিটারের এ নিক্ষেপটি মহিলাদের হাতুড়ি নিক্ষেপে চতুর্থ দীর্ঘতম নিক্ষেপ। ২২ আগস্ট, ২০০৯ তারিখে বার্লিনে অনুষ্ঠিত বিশ্ব অ্যাথলেটিকস চ্যাম্পিয়নশীপে ৭৭.৯৬ মিটার দূরত্ব পাড়ি দিয়ে নূতন বিশ্বরেকর্ড গড়েন। কিন্তু বিজয় উচ্ছ্বাসের নিমজ্জিত থাকাকালীন কাম পায়ের গোড়ালিতে আঘাতপ্রাপ্ত হন। এরফলে ঐ মৌসুমে তিনি আর প্রতিদ্বন্দ্বিতা করতে পারেননি। ২০১৬ সালের রিও অলিম্পিকে পোল্যান্ড দলের অন্যতম সদস্য ছিলেন ওদারজিক। ১৫ আগস্ট, ২০১৬ তারিখে স্বর্ণপদক লাভ করেন তিনি। একইসাথে ৮২.২৯ মিটার দূরত্ব অতক্রম করে নতুন বিশ্বরেকর্ডের অধিকারীনি হন। এ প্রতিযোগিতায় সতীর্থ ও প্রয়াত ক্যামিলা স্কোলিমোস্কাকে স্মরণপূর্বক তার কিছু সরঞ্জাম ব্যবহার করেন। Anita Włodarczyk's profile at the IAAF site[স্থায়ীভাবে অকার্যকর সংযোগ] Landells, Steve (১৫ আগস্ট ২০১৬)। "Report: women's hammer final – Rio 2016 Olympic Games"। IAAF। ১৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৬।  wlodarczyk-gets-hammer-throw-world-record-at-worlds ওয়েব্যাক মেশিনে আর্কাইভকৃত ৯ জুন ২০১৬ তারিখে Earth Times http://www.iaaf.org/news/kind=100/newsid=55178.htmlIAAF. ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে "Hammer Throw Women - The XXXI Olympic Games"। IAAF.org। সংগ্রহের তারিখ ১৬ আগস্ট ২০১৬।  Mulkeen, Jon; Mikiel, Marta। "Inspired by Skolimowska, Wlodarczyk aims to become first to throw 80 metres"। IAAF। সংগ্রহের তারিখ ২৮ আগস্ট ২০১৫।  জেঞ্জেবি দিবাবা ২০১৩ বিশ্ব অ্যাথলেটিকস চ্যাম্পিয়নশিপ ২০১৬ গ্রীষ্মকালীন অলিম্পিকে সৃষ্ট বিশ্ব ও অলিম্পিক রেকর্ডসমূহ আনিতা ওদারজিকের আইএএএফ প্রোফাইল (ইংরেজি) টেমপ্লেট:Footer European Champions Hammer Throw Women টেমপ্লেট:Footer WBYP Hammer Women
বনকুলা

বনকুলা (বৈজ্ঞানিক নাম:Pterospermum lanceifolium) হচ্ছে মালভেসি পরিবারের Pterospermum গণের অন্তর্ভুক্ত একটি উদ্ভিদ প্রজাতি। বাংলাদেশ, ভারত, নেপাল, থাইল্যান্ড, ইন্দোনেশিয়া, চীন ও দক্ষিণ-পূর্ব এশিয়ার দেশসমূহে জন্মায়। বড় গাছ ও চিরসবুজ। কচি ডাল ও পাতার নিচ রোমশ। পাতা ভল্লাকার বা দীর্ঘায়ত, গোড়া গোল, আগা চোখা। এর ফুল ফোটের সময় গ্রীষ্মকাল । ফুল সাদা রঙের সুগন্ধি। দেখতে মুচকুন্দ ফুলের মত, তবে আকারে ছোট। ফল ৭-৮ সেমি লম্বা হয়। Roxb., 1832 In: Fl. Ind., ed. 1832 3: 163-164 Roskov Y., Kunze T., Orrell T., Abucay L., Paglinawan L., Culham A., Bailly N., Kirk P., Bourgoin T., Baillargeon G., Decock W., De Wever A., Didžiulis V. (ed) (২০১৪)। "Species 2000 & ITIS Catalogue of Life: 2014 Annual Checklist."। Species 2000: Reading, UK.। সংগ্রহের তারিখ ২৬ মে ২০১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) "World Plants: Synonymic Checklists of the Vascular Plants of the World"। ১৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৬।  দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ৩১, আইএসবিএন ৯৮৪-০৭-৪৪১২-৭
লালচাঁদ রাজপুত

লালচাঁদ সীতারাম রাজপুত (উচ্চারণ; জন্ম: ১৮ ডিসেম্বর, ১৯৬১) মহারাষ্ট্রের বোম্বে এলাকায় জন্মগ্রহণকারী ভারতের বিশিষ্ট আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। মূলতঃ ডানহাতি ব্যাটসম্যান হিসেবে দলে ভূমিকা রেখেছেন লালচাঁদ রাজপুত। মাঝে-মধ্যে অফ স্পিন বোলিং করতেন। বর্তমানে তিনি আফগান ক্রিকেট দলে কোচের দায়িত্ব পালন করছেন। বোম্বে দলের পক্ষে উদ্বোধনী ব্যাটসম্যানরূপে খেলোয়াড়ী জীবনের সূত্রপাত ঘটে তার। একসময় সুনীল গাভাস্কারের পর ভারতের সেরা উদ্বোধনী ব্যাটসম্যানরূপে তাকে গণ্য করা হতো। কিন্তু ঘরোয়া ক্রিকেটে সফলতা পেলেও সীমিত সুযোগপ্রাপ্তির ফলে আন্তর্জাতিক ক্রিকেটে তার প্রতিভার বিচ্ছুরণ ঘটাতে ব্যর্থ হয়েছেন। ১৯৮৫ থেকে ১৯৮৭ সময়কালে ভারতের পক্ষে দুই টেস্ট ও চারটি ওডিআইয়ে প্রতিনিধিত্ব করেন। খেলোয়াড়ী জীবন থেকে অবসর নেয়ার পর সংক্ষিপ্তকালের জন্য ভারত দলের ম্যানেজারের দায়িত্বে ছিলেন তিনি। বেশ কয়েকবছর যাবৎ ক্রিকেট প্রশাসনের সাথে জড়িয়ে রেখেছেন নিজেকে। তন্মধ্যে মুম্বই ক্রিকেট সংস্থা অন্যতম। এপ্রিল, ২০০৭ সালে বেঙ্গালুরুর একটি কোচিং ক্লিনিক পরিচালনা করেন। ইংল্যান্ড সফরের পূর্বে অনূর্ধ্ব-১৯ ক্রিকেট দলের কোচ মনোনীত হন। ২০০৭ সালে দক্ষিণ আফ্রিকায় অনুষ্ঠিত টুয়েন্টি২০ চ্যাম্পিয়নশীপের শিরোপা বিজয়ী ভারত দলের ম্যানেজার ছিলেন তিনি। জুন, ২০১৬ সালে আফগানিস্তান ক্রিকেট বোর্ড রাজপুতকে আফগানিস্তান ক্রিকেট দলের কোচ হিসেবে নিযুক্তি প্রদান করে। তিনি পাকিস্তানি ইনজামাম-উল-হকের স্থলাভিষিক্ত হন। কোচ হিসেবে তার প্রতিপক্ষ ছিলেন - মোহাম্মদ ইউসুফ, হার্শেল গিবস ও কোরে কলিমোর। তিনি দুই বছর মেয়াদে চুক্তিবদ্ধ হন যা ইউরোপ সফর শেষে চূড়ান্ত হয়। ২০০৮ সালে ইন্ডিয়ান প্রিমিয়ার লীগে মুম্বই ইন্ডিয়ান্সের কোচের দায়িত্বে ছিলেন। মুম্বই ইন্ডিয়ান্স বনাম কিংস ইলাভেন পাঞ্জাবের খেলা শেষে হরভজন সিং শ্রীসান্তকে থাপ্পড় মারার পর তিনি হাসছিলেন যা ক্যামেরায় ধরা পড়ে। এ ঘটনায় বিসিসিআই রাজপুতের ভূমিকায় নিন্দাজ্ঞাপন করে। ধারণা করা হয়েছিল যে, বিসিসিআই রাজপুতের বিরুদ্ধে শাস্তিমূলক ব্যবস্থা গ্রহণ করবে। "Lalchand Rajput tops in coaches clinic"। [স্থায়ীভাবে অকার্যকর সংযোগ] "Lalchand Rajput pleased with Under-19 tour"।  Former India batsman Lalchand Rajput named Afghanistan coach "Rajput faces BCCI's ire over Bhajji-Sree slapgate"। ১৮ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৬।  কোচ মনোজ প্রভাকর ভারত জাতীয় ক্রিকেট দল Profile at cricinfo.com
দ্য হাঙ্গার গেমস (চলচ্চিত্র)

দ্য হাঙ্গার গেমস (ইংরেজি: The Hunger Games) হল গ্যারি রস পরিচালিত বিজ্ঞান কল্পকাহিনিমূলক রোমাঞ্চকর চলচ্চিত্র। এটি ২০১২ সালের ২৩ মার্চ মুক্তি পায়। এটির নির্মাণ ব্যয় ছিলো ৭৮ মিলিয়ন মার্কিন ডলার। টানা ৪ সপ্তাহ আমেরিকান টপচার্টের শীর্ষে ছিল এই চলচ্চিত্র। লায়ন্স গেট এন্টারটেনমেন্ট এর ব্যানারে চলচ্চিত্রটি মুক্তি পায়। এটি "সুজান কলিন্স" এর একই নামের উপন্যাস এর ওপর ভিত্তি করে নির্মিত। টানা ৪ সপ্তাহ আমেরিকান টপচার্টের শীর্ষে ছিল দি হাঙ্গার গেমস। উত্তর আমেরিকায় ৪০৮ মিলিয়ন মার্কিন ডলার এবং ৬৯৪.৪ মিলিয়ন মার্কিন ডলার অন্যান্য দেশে আয় করে। ভবিষ্যতের পৃথিবীর একটি দেশ পানেম। যেখানে ১৩ টি অঞ্চল (ডিস্ট্রিক্ট) ছিলো যারা পানেমের বিরুদ্ধে বিদ্রোহ করে যুদ্ধে লিপ্ত হয়েছিলো, যুদ্ধে পরাজয়ের পর ১৩নং ডিস্ট্রিক্টটি বিলুপ্ত করে দেওয়া হয় এবং বাকি ১২টি ডিস্ট্রিক্টের মানুষ প্রতিনিয়ত জীবন সংগ্রামেরত। এদের খাদ্য-বস্ত্র-বাসস্থানের চাহিদা পানেমের শাসকদের দয়ার (রেশন) উপর নির্ভর। শাসকেরা বিলাসবহুল জীবনযাপনে অভ্যস্ত আর ডিস্ট্রিক্টের মানুষ দিনমজুর দরিদ্র শ্রেনীর। এখন অতীতের দোষ (বিদ্রোহ) মনে করিয়ে দিতে প্রতিবছর হাঙ্গার গেমস নামে একটি গেমের আয়োজন করে পানেমের শাসকেরা যেখানে প্রতি ডিস্ট্রিক্ট থেকে ২ জন করে মোট ২৪ জন কিশোর-কিশোরী অংশ নেয় ও উন্মুক্ত এরিনায় একে অন্যকে হত্যা করার খেলায় মেতে উঠে, যা টিভিতে উপভোগ করে পানেমের ধনী দর্শকেরা। লড়াই শেষে মাত্র একজন বেঁচে থাকে ও বিনিময়ে তার ডিস্ট্রিক্ট পায় খাদ্য ও জীবনযাপনের উপকরণ। প্রধান চরিত্র কিশোরী ক্যাটনিস, যে তার বোনের বদলে ভলান্টিয়ার হিসাবে হাঙ্গার গেমসে অংশ নেয়, তার সাথে থাকে একই ডিস্ট্রিক্টের কিশোর পিটা। তারা কীভাবে পানেমে যায়, সেখানে তাদের অভিজ্ঞতা এবং সর্বোপরি অন্যান্য ডিস্ট্রিক্টের সবাইকে হারিয়ে কীভাবে তারা বেঁচে থাকে ও হাঙ্গার গেমসে জিতে বাড়ি ফেরে সেটা নিয়ে বাকি মুভির কাহিনী আবর্তিত হয়েছে। জেনিফার লরেন্স জশ হাচারসন লিয়াম হেমসওয়ার্থ উডি হ্যারলসন এলিজাবেথ ব্যাঙ্কস লেনি ক্রেভিটজ স্ট্যানলি টুচি ডোনাল্ড সাদারল্যান্ড এশ বেন্টলে টবি জোন্স অ্যালেকজান্ডার লুড্যিগ ইসাবেল প্রাতিষ্ঠানিক ওয়েবসাইট অলমুভিতে দ্য হাঙ্গার গেমস (ইংরেজি) ইন্টারনেট মুভি ডেটাবেজে দ্য হাঙ্গার গেমস (ইংরেজি) বক্স অফিস মোজোতে দ্য হাঙ্গার গেমস (ইংরেজি) মেটাক্রিটিকে দ্য হাঙ্গার গেমস (ইংরেজি) রটেন টম্যাটোসে দ্য হাঙ্গার গেমস (ইংরেজি) The Hunger Games at The Numbers The Hunger Games at Movie Trailers Watch
পাকো আলকাসের

ফ্রান্সিসকো "পাকো" আলকাসের গার্সিয়া (জন্ম: ৩০ অগাস্ট ১৯৯৩) একজন স্পেনীয় পেশাদার ফুটবলার যিনি জার্মান ক্লাব বরুসিয়া ডর্টমুন্ডর হয়ে স্ট্রাইকার হিসেবে খেলেন। তার ফুটবল খেলার হাতেখড়ি হয় স্পেনের মন্তে-সিওন, তোরেন্ত ও ভালেনসিয়ার একাডেমীতে। ২০০৯ সালে তিনি ভালেনসিয়া বি দলের হয়ে পেশাদার ক্যারিয়ার শুরু করেন। ২০১০ সালে তার ভালেনসিয়া মূল দলে অভিষেক হয়। ২০১২-১৩ মৌসুম তিনি ধারে হেতাফেতে খেলেন। ২০১৩-১৪ মৌসুম থেকে তিনি ভালেনসিয়া দলে নিয়মিত হন। ২০১৬ সালে বার্সেলোনা তাকে ৩ কোটি ইউরোর বিনিময়ে কিনে নেয়। আলকাসের স্পেন অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলে খেলেছেন। স্পেন অনূর্ধ্ব-১৯ দলের হয়ে তিনি দুইবার ২০১১ ও ২০১২ সালে ইউরোপীয় অনূর্ধ্ব-১৯ চ্যাম্পিয়নশিপ জয় করেন। পাশাপাশি অনূর্ধ্ব-১৭ দলের হয়ে ২০১০ ইউরোপীয় অনূর্ধ্ব-১৭ চ্যাম্পিয়নশিপে রানার-আপ হওয়ার গৌরব অর্জন করেন। ২০১৪ সালে মেসিডোনিয়ার বিপক্ষে তার স্পেন দলের হয়ে আন্তর্জাতিক অভিষেক হয়। ৩০ অগাস্ট ২০১৬ পর্যন্ত হালনাগাদকৃত। ২৭ মার্চ ২০১৬ পর্যন্ত হালনাগাদকৃত। স্পেন অনূর্ধ্ব-১৯ ইউরোপীয় অনূর্ধ্ব-১৯ চ্যাম্পিয়নশিপ: ২০১১, ২০১২
ইনডাকশন কুকিং

ইনডাকশন কুকিং (ইংরেজি Induction Cooking) একটি অত্যাধুনিক রন্ধন পদ্ধতি৷ প্রচলিত সব রন্ধন পদ্ধতি থেকে এটি যথেষ্ট আলাদা এবং রীতিমত বিস্ময়কর। ইনডাকশন কুকিং বা আবেশ রন্ধন পদ্ধতিতে "আবেশিক তাপ" সৃষ্টি করে রন্ধন করা হয়৷ আবেশ রন্ধনপৃষ্ঠ হিসাবে একটি ফেরো চুম্বকীয় ধাতুর পাত ব্যবহার করা হয়, যা সমগ্র রন্ধন-পাত্রটি গরম না করে রন্ধন সমাধা করতে পারে৷ ইনডাকশন কুকারে রন্ধন পাত্রের তলায় তামার তারের একটি কুণ্ডলী জড়ানো থাকে৷ তারের তলায় থাকে একটি কুলিং ফ্যান৷ তামার তারের কুণ্ডলীটির মাঝে পরিবর্তী প্রবাহ প্রবাহিত করানো হয়৷ কুণ্ডলীটির কাছে থাকা একটা মূল এবং অন্য একটা সহকারী প্রবাহ উৎস জড়িয়ে তামার কুণ্ডলীর মধ্যে বিদ্যুৎ প্রবাহের সৃষ্টি করা হয়৷ সেই প্রবাহ একটি পরিবর্তী চুম্বকীয় ক্ষেত্র উৎপন্ন করে৷ সেই চুম্বকীয় ক্ষেত্রই আবার পাত্রটিতে আবেশিক বৈদ্যুতিক প্রবাহের সৃষ্টি করে৷ ধাতুর পাত্রটির মধ্য দিয়ে যাওয়া বিদ্যুত প্রবাহ একটি "রোধকীয় তাপ" সৃষ্টি করে এবং সেই খাদ্যবস্তুকে উত্তপ্ত করে তোলে৷ এই তাপের সহায়তায় রান্নাবান্না করা , ঠাণ্ডা খাদ্য গরম করা ইত্যাদি সকল রন্ধন কার্য করা যায়। ইনডাকশন কুকারে তাপ সৃষ্টি হওয়ার প্রক্রিয়া অতি দ্রুত৷ অন্য সকল রন্ধন-পাত্রের তুলনায় ইনডাকশন কুকারের তাপীয় ক্ষমতা বহু উন্নত৷ বহু সময়ধরে স্থিরভাবে তাপ সৃষ্টি করতে ইনডাকশন কুকারের সমকক্ষ কোনো কিছু নাই৷ ইনডাকশন কুকারের তাপ নিয়ন্ত্রয় ব্যবস্থা বেশ উন্নত৷ হটপ্লেট ইত্যাদি তাপ সৃষ্টি করা প্রক্রিয়া যথেষ্ট বিপজ্জনক যদিও ইনডাকশ্যন কুকার কিন্তু সম্পূর্ণ নিরাপদ,কারণ এর বাইরে, রন্ধন-পৃষ্ঠে তাপ সৃষ্টি হয় না৷ "জ্ঞানাঞ্জন"। প্রান্তিক। ৩২শ বছর (২০ শ সংখ্যা): ৪০। ২০১৩।  অজানা প্যারামিটার |month= উপেক্ষা করা হয়েছে (সাহায্য)
উর্ট মেঘ

উর্ট মেঘ(Oort cloud) বা ওপিক-উর্ট মেঘ (/ˈɔːrt/ বা /ˈʊərt/) জ্যোর্তিবিজ্ঞানীদের মতে, সূর্যের চারিদিকে ১,০০,০০০ জ্যোর্তিবিজ্ঞান একক (A.U.) দূরত্বে সূর্যকে প্রদক্ষিণ করতে থাকা গ্রহাণুপুঞ্জ ও ধূমকেতুর অঞ্চল বা পটী৷ জ্যোর্তিবিজ্ঞানীদের বিশ্বাসমতে, সূর্যের চারিদিকে প্রদক্ষিণ করা দীর্ঘদূরত্বের ধুমকেতু এবং বৃহস্পতি গোত্রের ধূমকেতুর এই অঞ্চলেই উৎপত্তিস্থল৷ উর্ট মেঘ অঞ্চলের শেষ সীমাকেই সৌরজগৎ এর শেষ সীমা বলে ধরা হয়৷ নেদারল্যান্ডসের জ্যোর্তিবিজ্ঞানী জা হেন্দ্রিক উর্ট এবং ইষ্টোনিয়ান জ্যোতির্বিজ্ঞানী আর্নেষ্ট ওপিকের নামে নামকরণ করা এই অঞ্চল সূর্য থেকে ২০০০-৫০০০ জ্যোর্তিবিজ্ঞান একক (A.U.) থেকে 50,000 জ্যোর্তিবিজ্ঞান একক (A.U.) পর্যন্ত বিস্তৃত, যেখানে প্লুটো (বামন গ্রহ)এর দূরত্ব মাত্র ৩০-৪৯ জ্যোর্তিবিজ্ঞান একক (A.U.)৷ উর্ট মেঘ অঞ্চল দুই অংশে বিভক্ত - ক) গোলাকৃতি বাহ্যিক অঞ্চল ও খ) কাহী আকৃতির অন্তঃ উর্ট মেঘ অঞ্চল৷ এই অঞ্চলের উৎপত্তি সম্বন্ধে ভাবা হয যে, আদিম সৌরজগতের সৃষ্টির সময়ে এর অবস্থান সূর্যের থেকে এত দূরে ছিল না কিন্তু বৃহস্পতি, শনি, ইউরেনাস ও নেপচুনের মধ্যাকর্ষণ শক্তির প্রভাবে পড়ে সরে গিয়ে এখনকার এই অবস্থান নেয়৷ "Oort"। অক্সফোর্ড ইংলিশ ডিকশনারি (অনলাইন সংস্করণ)। অক্সফোর্ড ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (Sসাবস্ক্রিপশন বা পার্টিশিপেটিং ইনস্টিটিউট মেম্বারশিপ প্রয়োজনীয়.) Paul R. Weissman (১৯৮৩)। "The mass of the Oort Cloud"। Astronomy and Astrophysics। 118 (1): 90–94। বিবকোড:1983A&A...118...90W।  "Kuiper Belt & Oort Cloud"। NASA Solar System Exploration web site। NASA। ২০১৩-০৬-০৫ তারিখে মূল থেকে আর্কাইভ করা। সংগ্রহের তারিখ ২০১১-০৮-০৮।
লুসি ও’রিলি

লুসি ক্যাথেরিন ও’রিলি (ইংরেজি: Lucy O'Reilly; জন্ম: ৯ নভেম্বর, ১৯৯৯) ডাবলিনে জন্মগ্রহণকারী উদীয়মান আইরিশ প্রমিলা ক্রিকেটার। আয়ারল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন। সাবেক আইরিশ ক্রিকেটার পিটার ও’রিলি তার বাবা। ১৩ বছর বয়সে টুয়েন্টি২০ বাছাইপর্বে অংশগ্রহণের জন্য আয়ারল্যান্ড দলে অন্তর্ভুক্ত হন ও আয়ারল্যান্ডের সর্বকনিষ্ঠ মহিলা ক্রিকেটারের মর্যাদা পান। জাতীয় কোচ জেরেমি ব্রে তাকে নির্বাচিত করেন। ২৩ জুলাই, ২০১৩ তারিখে ডাবলিনে অনুষ্ঠিত মহিলাদের বিশ্ব টুয়েন্টি২০ বাছাইপর্বে খেলার জন্য ১৪ সদস্যের দলে অন্তর্ভুক্ত করা হয়। এরফলে, আগস্ট, ২০১১ সালে আয়ারল্যান্ডের সর্বকনিষ্ঠ ক্রিকেটার এলেনা টাইসের নেদারল্যান্ডসের বিপক্ষে গড়া রেকর্ডটি ম্লান হয়ে যায়। এছাড়াও, বৈশ্বিকভাবে পাকিস্তানের সাজিদা শাহের ১২ বছর বয়সে জাতীয় দলে খেলার আমন্ত্রণের পর লুসি দ্বিতীয় স্থানে রয়েছেন। সীমিত ওভারের খেলায় আয়ারল্যান্ড এ দলের পক্ষে কাউন্টি চ্যাম্পিয়নশীপে অংশ নিয়েছেন। ২৩ জুন, ২০১৩ তারিখে ওরচেস্টারশায়ারের বিপক্ষে ২/১৫ নিয়ে দলকে সাত উইকেটের ব্যবধানে জয়লাভে সহায়তা করেন। ৫ সেপ্টেম্বর, ২০১৬ তারিখে সফরকারী বাংলাদেশ ক্রিকেট দলের বিপক্ষে টুয়েন্টি২০ আন্তর্জাতিক ও একদিনের আন্তর্জাতিক সিরিজে খেলার জন্য মনোনীত হন। ৫ সেপ্টেম্বর বৃষ্টিবিঘ্নিত খেলায় ২/৫ লাভ করলে তার দল নাটকীয়ভাবে ৬ রানে জয়লাভ করে টুয়েন্টি২০ আন্তর্জাতিকের সিরিজে এগিয়ে যায়। "Lucy O'Reilly"। ESPN Cricinfo। সংগ্রহের তারিখ ৭ এপ্রিল ২০১৪।  "Thirteen-year old O'Reilly picked for T20 qualifiers"। ESPN Cricinfo। জুলাই ২, ২০১৩। সংগ্রহের তারিখ ৯ সেপ্টেম্বর ২০১৬।  অজানা প্যারামিটার |1= উপেক্ষা করা হয়েছে (সাহায্য) "Ireland women Squad"। ESPN Cricinfo। সংগ্রহের তারিখ ৩০ আগস্ট ২০১৬।  "Ireland T20I squad"। ESPN Cricinfo। সংগ্রহের তারিখ ৩০ আগস্ট ২০১৬।  "Ireland Women v Bangladesh Women, 1st T20I, Bready September 5, 2016, Ireland defend 54 in tight 10-over contest"। ESPN Cricinfo। সংগ্রহের তারিখ ৮ সেপ্টেম্বর ২০১৬।  ঋতু মণি লরা ডেলানি আয়ারল্যান্ড মহিলা ক্রিকেট দল ২০১৬ বাংলাদেশ মহিলা ক্রিকেট দলের আয়ারল্যান্ড সফর
চুনীবালা দেবী

চুনীবালা দেবী (১৮৭২ - ১৯৫৫) ছিলেন আন্তর্জাতিক খ্যাতি সম্পন্না প্রথম ভারতীয় বাঙালি অভিনেতা/অভিনেত্রী। জন্মেছিলেন বাংলার এক হতদরিদ্র পরিবারে। কলকাতার পাইকপাড়ার এক বস্তিতে থাকতেন, তবে অল্পস্বল্প পড়াশোনা করেছিলেন। খালি গলায় গানও করতেন। সত্যজিৎ রায়ের পথের পাঁচালী ছবিতে ইন্দির ঠাকুরন চরিত্রে অভিনয় করেন। তখন এঁর বয়স ৮০ বছর ছিল। ছবিটি মুক্তি পাওয়ার আগেই ইনি মারা গিয়েছিলেন, কারণ ছবি শেষ করতে তিন বছর সময় লেগেছিল। তবে সত্যজিৎ রায়ের উদ্যোগে ছবিটি তিনি নিজের বাড়িতে প্রজেক্টারের মাধ্যমে দেখে গিয়েছিলেন। পথের পাঁচলীতে অভিনয় করার আগে দুটি ছবিতে তিনি অভিনয় করেছিলেন। ছবি দুটি হল - বিগ্রহ (১৯৩০) রিক্তা (১৯৩৯) এছাড়াও, তিনি ১৯৩২ খ্রিস্টাব্দে রবীন্দ্রনাথ ঠাকুরের পরিচালনায় নটীর পূজা তে মঞ্চে অভিনয় করেন। প্রথম ভারতীয় অভিনেতা/অভিনেত্রী হিসাবে আন্তর্জাতিক ম্যানিলা ফিল্ম ফেস্টিভ্যালে তিনি সেরা পুরস্কার পান, কিন্তু তার আগেই, ১৯৫৫ সালে ইনফ্লুয়েঞ্জা রোগে ৮৩ বছর বয়সের চুনীবালা দেবী মারা যান। "ইনফ্লুয়েঞ্জা কেড়ে প্রাণ, মৃত্যুর পরে আসে আন্তর্জাতিক সম্মান! সত্যজিতের জন্মদিনে ভোলা যায় না ইন্দির ঠাকরুনকেও"। সংগ্রহের তারিখ ২০২৩-০৮-৩০।  Janet Farrell Brodie; Marc Redfield (২০০২)। High Anxieties: Cultural Studies in Addiction। University of California Press। পৃষ্ঠা 156। আইএসবিএন 978-0-520-22751-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "In focus: Ray and the tale of an old actress"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ray, Satyajit। "How Satyajit Ray found Indir Thakrun, the scene-stealer of 'Pather Panchali'"। Scroll.in (ইংরেজি ভাষায়)। সংগ্রহের তারিখ ২০২১-০২-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Live, A. P. N. (২০১৭-০২-০১)। "Remembering Chunibala Devi"। APN Live (ইংরেজি ভাষায়)। ২০২২-০১-০৭ তারিখে মূল থেকে আর্কাইভ করা। সংগ্রহের তারিখ ২০২১-০২-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "এমন অনেক অভিনেতা আছেন যাদের সঙ্গে একবার বৈ দু'বার কাজ করার সুযোগ আসেনি।এ ব্যাপারে সবচেয়ে বেশি আফসোস হয়েছিল চুনিবালা দেবীর ক্ষেত্রে। পথের পাঁচালির কাজ যখন চলছে, তখনই একদিন বিভূতিভূষণের একটি ছোটগল্পের সাথে অকস্মাৎ পরিচয় হয়। গল্পের নাম ' দ্রবময়ীর কাশীবাস '। পরেরদিনই চুনিবালা দেবীকে জানালাম যে,ইন্দির ঠাকরুণের পরে তাঁকে আরেকটি চরিত্রে অভিনয় করতে হবে। দ্রবময়ীর কাহিনী শুনে চুনিবালা উৎফুল্ল হয়ে উঠলেন। কিন্তু এই দ্বিতীয় সুযোগটি আর কোনদিন আসেনি। পথের পাঁচালি মুক্তি পাবার অল্প কয়েক দিন আগেই চুনিবালা কোমর ভেঙে শয্যা নেন।আর সেই যে শরীর ভাঙল - তারপর থেকে তাঁর পরলোকগমন পর্যন্ত আর কর্মক্ষমতা ফিরে আসেনি। দ্রবময়ীর কাহিনী বইয়ের পাতাতেই রয়ে গেল।চুনিবালার অভাব পূরণ করার মত অভিনেত্রী এদেশে আর আছে কি? মনে হয় না।" - সত্যজিৎ রায়,দেশ, বিনোদন;১৯৭০।
জনসংখ্যা অনুযায়ী পশ্চিমবঙ্গের শহরসমূহের তালিকা

জনসংখ্যার ভিত্তিতে পশ্চিমবঙ্গের শহর গুলির তালিকা: "Urban Agglomerations/Cities having population 1 lakh and above" (পিডিএফ)। Provisional Population Totals, Census of India 2011। সংগ্রহের তারিখ ২০১১-১০-১০।